17.5.2023
MT
Il-Ġurnal Uffiċjali tal-Unjoni Ewropea
C 175 A/3
5.
Indipendenza u standards ta’ etika Il-President għandu jaġixxi indipendentement u b’mod oġġettiv fl-interess tal-UE kollha u la jista’ jitlob u lanqas jieħu struzzjonijiet mingħand l-istituzzjonijiet jew il-korpi tal-UE, minn xi gvern ta’ Stat Membru jew mingħand xi korp pubbliku jew privat ieħor.
Ladarba jinħatar, il-President ser ikun professjonista full-time u m’għandu jkollu l-ebda kariga ma’ awtoritajiet nazzjonali kompetenti.
Il-President ser ikun mistenni jikkonforma mal-ogħla standards ta’ etika b’riflessjoni tar-responsabbiltà tiegħu jew tagħha għall-ħarsien tal-integrità u r-reputazzjoni tal-BĊE u tal-MSU.
B’mod partikolari, huwa jew hija ser ikunu suġġetti għal rekwiżiti ta’ segretezza professjonali u restrizzjonijet ta’ wara l-impjieg (“perijodi ta’ cooling off”) sabiex jiġu vvalutati bil-quddiem u preklużi l-kunflitti ta’ interess u “revolving doors” possibbli li jirriżultaw minn xi impjieg sussegwenti fi żmien sentejn minn meta jiskadi l-mandat skont il-Kodiċi ta’ Kondotta għall-Uffiċjali ta’ livell għoli tal-BĊE. 6.
Għażla u ħatra Il-proċedura għall-għażla u l-ħatra tal-President ser titmexxa b’konformità mar-rekwiżiti stabbiliti fir-Regolament MSU u l-arranġamenti dwar ir-responsabbiltà msemmija hawn fuq mal-Parlament Ewropew u tal-Kunsill tal-UE.
Il-proċedura ser tinkludi l-passi li ġejjin: 1.
Preselezzjoni Il-Kunsill Governattiv tal-BĊE ser iwaqqaf panel għall-preselezzjoni biex jevalwa l-applikazzjonijiet skont il-kriterji li jinsabu f’dan l-avviż ta’ post vakanti.
Fuq il-bażi tal-valutazzjoni tiegħu tal-applikazzjonijiet, il-kandidati l-aktar adattati jiġu intervistati mill-panel ta’ preselezzjoni u jipparteċipaw f’valutazzjoni ta’ tmexxija minn fornitur estern.
Il-valutazzjonijiet u l-intervisti huma mistennija li jsiru fil-ġimgħat li jibdew it-Tnejn 26 ta’ Ġunju u t-Tnejn 3 ta’ Lulju 2023.
Il-kumitat ta’ preselezzjoni se jippreżenta lista qasira ta’ kandidati xierqa u rapport ta’ valutazzjoni lill-Kunsill Governattiv tal-BĊE għall-konsiderazzjoni. 2.
Informazzjoni lill-Parlament Ewropew u lill-Kunsill tal-UE Il-BĊE għandu jinforma lill-kumitat kompetenti tal-Parlament Ewropew u l-Kunsill tal-UE dwar il-kompożizzjoni tal-grupp ta’ kandidati għall-pożizzjoni ta’ President (numru ta’ applikazzjonijiet, taħlita ta’ ħiliet professjonali, bilanċ bejn is-sessi u n-nazzjonalità, eċċ.) u jipprovdilhom il-lista mqassra tal-kandidati kif approvata mill-Kunsill Governattiv tal-BĊE.
Il-Bord ta’ Sorveljanza se jingħata wkoll il-lista mqassra. 3.
Proposta tal-Kunsill Governattiv tal-BĊE u l-approvazzjoni tal-Parlament Ewropew Wara li jisma’ lill-Bord ta’ Sorveljanza, il-Kunsill Governattiv tal-BĊE se jissottometti, għall-approvazzjoni tal-Parlament Ewropew, proposta għall-ħatra tal-President magħżul minn lista mqassra mħejjija mill-panel ta’ preselezzjoni, flimkien ma’ spjegazzjonijiet bil-miktub dwar il-kunsiderazzjonijiet sottostanti.
4. Ħatra mill-Kunsill tal-UE Wara l-approvazzjoni mill-Parlament Ewropew tal-proposta tal-Kunsill Governattiv tal-BĊE, il-Kunsill tal-UE se jadotta deċiżjoni ta’ implimentazzjoni biex jaħtar lill-President.
Il-Kunsill tal-UE se jieħu din id-deċiżjoni b’maġġoranza kwalifikata, mingħajr ma jqis il-voti tal-membri tiegħu li mhumiex mill-Istati Membri parteċipanti. 7.
Proċedura tal-applikazzjoni Il-kandidati għandhom jibagħtu l-applikazzjonijiet tagħhom, akkumpanjati minn curriculum vitae (CV), bil-posta rreġistrata jew bis-servizz ta’ courier privat mhux iktar tard mit-23 ta’ Ġunju 2023 (data skont it-timbru postali għall-posta rreġistrata jew tas-servizz ta’ courier privat) fl-indirizz li ġej: European Central Bank, President’s office, Sonnemannstraße 20, 60314 Frankfurt, Germany.
Biex jittieħed kont ta’ dewmien postali possibbli, l-applikazzjonijiet u s-CVs mibgħuta bil-posta rreġistrata jew servizz ta’ courier privat kif hawn fuq għandhom jintbagħtu wkoll f’forma elettronika lil SBSelection@ecb.europa.eu sat-23 ta’ Ġunju 2023.
Il-BĊE jirriżerva d-dritt li jestendi d-data tal-għeluq għal dan il-post vakanti billi jippubblika data ġdida tal-għeluq.